علی اکبر

علی الاکبر ابن الحسین یا علی اکبر() حضرت امام حسین تے لیلی بنت ابی مروہ دے پتر سن  ، جو عاشورہ دے دن  کربلا چ شہیدہوئے ۔  سنی مسلمان وی حضرت علی اکبر نوں بوہت مانتا دیندے نیں . 

 جیون
اینہاں دے بھراواں دے ناں وی اکبر سن ، علی اصغربن حسین تے علی بن حسین(زین العابدین سید سجاد) ۔  آپ رسول خدا حضرت محمد صلی اللہ علیہ و آلہ وسلم نال بوہت زیادہ مشابہت رکھدے سن  ، امام حسین اکثر کہندے ،جدوں مینوں اپنے نانا دی یاد آندی  ، میں علی اکبر دے چہرے  ول تکدا ۔ علی اکبر واقعہ کربلا چ 10 محرم 61ھ چ  مرہ بن منقد دے وار نال شہد ہوئے ۔  .

 علی اکبر کربلا(کوفہ دے نال) دی جنگ وچ 

حضرت علی اکبر دی آواز بوہت خوبصورت تے بلند سی ، عاشورہ دے دن  سویرے امام حسین علیہ سلام نے حضرت علی اکبر نوں اذان دین  لئی آکھیا   ۔

ظہر دی نماز دے بعد علی آکبر نے امام حسین توں جنگ دی اجازت منگی تے آکھیا :بابا جاں مینوں اسلام دے دشمناں نال جنگ دی  اجازت دیؤ  حضرت امام حسین نے اینہاں نوں جنگ دی اجازت دے دتی تے آکھیا ،  اللہ تیرے نال ہوئے ۔ لیکن اکبر تینوں پتا اے کہ تیری ماں ، بھیناں تے پھپھیاں تیرے نال کنا پیار کردیاں نیں ، جاؤ تے اوہناں نوں الوداع کہہ آؤ ۔ علی اکبر اپنی ماں دے خیمے وچ گئے  ، ہر بار جدوں اوہ اپنی ماں دے خیمے چوں باہر آنا چاہندے  ، پھپھیاں تے بھیناں اینہاں دی بانہہ پھڑ کے  آکھدیاں ، علی اکبر تیرے بغیر اسیں کداں جیواں گئیاں ؟۔ امام حسین نے   سبنوں آکھیا علی اکبر نوں جاں دیؤ ۔ 

امام حسین نے علی اکبر  دی گھوڑے تے چڑھن چ مدد کیتی ۔ جدوں علی اکبر نے میدان جنگ ول گھوڑا توریا  اوہناں نےاپنے پچھے قدماں دی آواز سنی  ، اوہناں مڑ کے ویکھیا کہ مام حسین اوہناں دے  پچھے پچھے آرہے سن ۔ علی اکبر آکھیا : اسیں الوادع  آکھیا اے ۔ تسیں میرے پچھے کیوں آرہے او ؟ حسین بن علی نے حواب دتا  ، میرے پتر  جے تیرے ، تیرے ورگا پتر ہندا  تاں تینوں اس گل دی سمجھ آندی ۔ 
رجز يوم عاشوراء
بعد أن ردّ علي الأكبر على القوم أمانهم الذي عرضوه عليه شدّ عليهم وهو يرتجز معرفا بنفسه القدسية وغايته السامية:

                            أنا علي بن الحسين بن علي		                نحن وربّ البيت أولى بالنبي

                              تالله لا يحكم فينا ابن الدعي		            أضرب بالسيف أحامي عن أبي

                                                     ضرب غلام هاشمي علويمقتل الحسين مقرم، ص 321؛ الإرشاد، ج 2، ص 106.
بلعمی مطابق  علی اکبر نے دشمناں اتے 10 وار حملہ کیتا تے ہر حملے چ 2 یا 3 نوں ماریا ۔ 

علی اکبر نے کئی مشہور جنگجوآں نوں قتل کیتا ، کسے چ جرات نئیں سی کہ اوہ  اوہناں دے نیڑے آئے تے جنگ کرے ۔  عمرو ابن سعد نے اپنے سپاہیاں نوں علی اکبر نوں قتل   کرن دا حکم دتا   ، تے آکھیا  ،جدوں علی اکبر قتل ہوجاؤ ، حسین زندہ رہنا نئیں چاہے گا  ، علی اکبر حسین دی زندگی اے ۔ کجھ سپاہیاں نے علی اکبر اتے حملہ کیتا  ،مرہ بن منقد نے  علی اکبر دے سینے اتے برچھی نال وار کیتا  ۔ اس لعین نے برچھی دا لکڑی دا توڑ  دتا تے برچھی دا پھل علی اکبر دے سینے چ رہن دتا  ، تاکہ اوہ ذیادہ تکلیف دیوے ۔ جدوں علی اکبر  اپنے گھوڑے توں ڈگدے  ، اوہناں آکھیا ،  بابا جاں میرا توانوں آخری سلام ہوئے ۔ایتھے میرے نانا  رسول اللہ نے مینوں  پانی دتا ۔ اوہ کہندے نیں  آپدے ایتھے نیں تواڈے انتظار  وچ  ۔ علی اکبر نوں فیر دشمناں نے گھیر لیا تے شہید کر دتا ۔ 
علی اکبر دے ایہ کہن دی وجہ ایہ سی  ، جدوں  علی اکبر نے دشمن دیاں فوجاں دی کافی گنتی نوں قتل کیتا  ، اوہ  امام حسین کول آئے  تے آکھیا کہ اوہ بوہت پیاسے نیں  ، امام حسین بوہت اداس ہوئے  تے آکھیا  : علی اکبر ، تواڈے نانا خدا دے رسول  ، توانوں اوہ پانی پلان گے جسدا ذائقہ  تسیں کدی نئیں بھُلو گے ۔

جدوں امام حسین نے علی اکبر دا آخری سلام سنیا  ، او ہناں دریاے فرات ول دیکھیا   جتھے عباس بن علی(غازی عباس) دا  جسم پیا  ہوئیا سی تے آکھیا ،عباس ، ہن تیرے اس بھراء نوں تیرے بوہت لوڑ اے  ، توں کتھے چلا گیا؟ حسین ابن علی میدان جنگ ول چلے ۔

جدوں امام حسین علی اکبر کول پہنچے  ، اکبر نے  اپنا سجا ہتھ اپنے زخمی سینے  اتے دھریا تے  اپنا کھبا ہتھ  اپنے بابا دے موڈھے  دوالے لپیٹیا  ۔ امام حسین نے پچھیا ، اکبر توں مینوں اکو ہتھ نال کیوں پھڑیا ؟ علی اکبر نے جواب نئیں دتا  ۔ امام حسین نے علی اکبر دا سجا ہتھ  پرے کرن دی کوشش کیتی  پر علی اکبر  نے پرے نا کیتا  ، امام حسین نے زور نال ہتھ پرے کیتا  تے اوہناں علی اکبر دے سینے چ برچھی دا پھل دیکھیا  ۔ امام حسین نے علی اکبر نوں زمین اتے لٹایا تے  آپ گوڈےآں بھار بیٹھے  ، تے اپنے دونے ہتھ برچھی  دے پھل نوں پائے  ۔ اوہنان اپنے بابا علی دی قبر نجف ول   دیکھیا تے آکھیا  ۔''بابا میں وی اپنے خیبر وچ آ گیا ۔ امام حسین نے برچھی دا پھل باہر کھچیا جہڑے علی اکبر دے دل نال باہر آ گیا  ۔ اپنے پتر دی ایہ تکلیف ویکھ کے امام دے آنسو نکل آئے .

ہور ویکھو
 محمد صلی اللہ علیہ و آلہ وسلم
علی ابن ابی طالب
حسین بن علی
 واقعہ کربلا
 فاطمہ صغری
 سکینہ بنت حسین

حسین ابن علی
واقعہ کربلا
لسٹ شہدائے کربلا

حوالے

گٹھ:61ھ دیاں موتاں
گٹھ:مقتولین کربلا
گٹھ:680ء دیاں موتاں
گٹھ:شہداء کربلا
گٹھ:اصحاب امام حسین
گٹھ:واقعہ کربلا 

Category:شہداء کربلا
Category:واقعہ کربلا
Category:عرب
Category:خاندان محمد
Category:664ء دے جم
Category:680ء دیاں موتاں
گٹھ:بنو ہاشم
گٹھ:علوی
گٹھ:علی
گٹھ:ہاشمی شخصیتاں